Συζήτηση:Ρενέ Ντεκάρτ

message: Δέν κατάφερα να καταλάβω αν το συγκεκριμένο άρθρο έχει ήδη αναγνωριστεί ως "αξιόλογο" (ομολογώ μάλιστα οτι είμαι ακόμη ψάρακας και δέν έχω κάτσει να διαβάσω προσεχτικά περι κριτηρίων κλπ), πάντως του λείπει οπωσδήποτε μια παράγραφος γύρω απτη θεμελιακότατη συμβολή του Ντεκάρτ στα μαθηματικά --- και δη, τη λεγόμενη "αλγεβροποίηση της γεωμετρίας": για να υπερβάλω λίγο (όχι πολύ), χωρίς τη "Ζεομετρί" του Ντεκάρτ δέν θα υπήρχε καν ο Νιούτον. Έψαξα λοιπόν, αλλα δέν βρήκα αντίστοιχο χώρο υπερ- ή καταψήφισης του (πολύ όμορφου κατα τάλλα) άρθρου, γιαυτό γράφω εδωπέρα οτι το άρθρο ως έχει το θεωρώ ουσιαστικά ελλιπές.--Βασίλης 22:39, 26 Φεβρουαρίου 2007 (UTC)
Είναι ήδη αξιόλογο, μπορείς να δεις τις ψήφους εδώ. Νομίζω ότι όντως λείπει αυτή η πτυχή. Μιας και το άρθρο είναι πολύ καλό, δεν θα πρότεινα την αφαίρεσή του από τα Αξιόλογα, αλλά, αν έχεις υλικό κι έχεις φυσικά και τη διάθεση, να συμπληρώσεις την παράγραφο που λείπει -   Badseed  απάντηση 00:29, 27 Φεβρουαρίου 2007 (UTC)
thread_title:  Συμβολή στα μαθηματικά; 

message: Συμφωνώ πως η συμβολή του Descartes στα Μαθηματικά αλλά και τη Φυσική θα έπρεπε οπωσδήποτε να συμπεριληφθεί.
Σημειώνω καλύτερα εδώ όσα γνωρίζω και όποιος εχει περισσοτερη ορεξη και καλύτερο "λεγειν" ας τα επεξεργαστεί.
Στη Φυσική:
1.Διατύπωσε και αυτός το νόμο της αδράνειας (Τα εύσημα δίδονται στον Γαλιλαίο, αλλά η διατύπωσή του ήταν ατελής σε σχέση με του Καρτέσιου)
2.Συμβολή στην Οπτική.
3.Διατύπωσε τη "Θεωρία των στροβίλων", μια θεωρία περί της δημιουργίας του ηλιακού συστήματος, κατά την οποία το ηλ.σύστημα βρισκόταν μεσα σε ενα στρόβιλο γεμάτο με μικρα σφαιρίδια τα οποία με συνεχείς συγκρούσεις μεταξύ τους δημιούργησαν τους πλανήτες. Ιδιοφυής σύλληψη που αν αφαιρέσεις τα αριστοτελικά-μηχανιστικά-φιλοσοφικά της στοιχεία προσεγγίζει τη σύγχρονη εικόνα για τη γένεση του ηλ.συστήματος.
Στα Μαθηματικά:
1. Εισήγαγε τις συντεταγμένες των σημείων του επιπέδου χρησιμοποιώντας σταθερούς άξονες! Εισήγαγε τη χρήση των (γνωστών) αγνώστων x,y,z. Οχι απλά ένας φυσικός, μαθηματικός αλλά ενας μαθητής Γυμνασίου ή έστω λυκείου δεν νοείται να μην έχει ακούσει για το ΚΑΡΤΕΣΙΑΝΟ ΣΥΣΤΗΜΑ ΣΥΝΤΕΤΑΓΜΕΝΩΝ. Όχι?
2. Εφάρμοσε την Αλγεβρα στη Γεωμετρία.
3. Εισήγαγε το μαθηματικό συμβολισμό της δύναμης αριθμού (βάση και εκθέτης).
4. Βοήθησε στην ανακάλυψη του Διαφορικού λογισμού. Εννοείται πολύ πριν εμφανιστει Newton και Leibniz. Είναι ένας από τους θεμελιωτές της αναλυτικής Γεωμετρίας.
Παραπέμπω στο βιβλίο Εισαγωγή στην Ιστορία και Φιλοσοφία των Φυσικών Επιστημών του Ευστράτιου Θεοδοσίου που διδάσκεται στο τμήμα Φυσικής του Παν/μίου Αθηνών για τα παραπάνω. Το βιβλίο αυτό δε βρίσκεται ευκολα και ειναι ιδιαιτέρως κακογραμμενο, αλλά μόνο αυτό εχω τώρα στα χέρια μου.
Ο Καρτέσιος είναι γνωστός από τους φιλολόγους ως φιλόσοφος. Όμως η συμβολή του στις θετικές επιστήμες είναι πολύ μεγάλη, πρέπει να γραφούν και οι δύο πτυχές αυτές.
--tsoy 18:14, 30 Σεπτεμβρίου 2007 (UTC)
thread_title:  Descartes ο μαθηματικός-φυσικός επισης 

message: Ποιος έγραψε στην πρώτη σελίδα του «Επιλεγμένου άρθρου» ότι ο Καρτέσιος γεννήθηκε στην «Λα Χάι»; Η La Haye προφέρεται στα γαλλικά ως Λα Αι — άντε να γίνει και κάπως δασυνώμενο Λα Χαι. Επιβάλεται άμεση διόρθωση! --Metallos 03:17, 29 Οκτωβρίου 2007 (UTC)
thread_title:  Λα Αί ή «Λα Χάι» 

message: Το όνομα Καρτέσιος φαίνεται να είναι μακράν πιο διαδεδομένο στα ελληνικά. Επιπλέον όλοι μας γωνρίζουμε τις καρτεσιανές συντεταγμένες και όχι τις ντεκαρτιανές συντεταγμένες, άρα νομίζω επιβάλλεται να μεταφερθεί το άρθρο υπό τον τίλτο Καρτέσιος.
replies: text: Δε συμφωνώ. Στο γκουγκλ το Καρτέσιος δίνει 86.600 (ελληνικά) αποτελέσματα, ενώ το Ντεκάρτ 104.000, επομένως το δεύτερο είναι πιο δημοφιλές. Άλλωστε, και στα αγγλικά χρησιμοποιείται το επίθετο cartesian, ενώ ο Ντεκάρτ παραμένει Descartes. --Credibilis (talk) 15:51, 16 Μαρτίου 2012 (UTC)
Αν και είμαι σαφώς κατά της ελληνοποίησης των ονομάτων, στην Ελληνική βιβλιογραφία είναι πολύ περισσότερο γνωστός ως "Καρτέσιος" παρά ως "Ντεκάρτ". Όσο για τις άλλες γλώσσες δεν υπάρχει σημείο σύγκρισης και συνεπώς καλό είναι να μην αναφέρονται ως παραδείγματα: Αγγλικά γράφεται Descartes αλλά (κυρίως από Αμερικανούς) προφέρεται Ντεσκάρτ! --Ttzavarasσυζήτηση 16:55, 16 Μαρτίου 2012 (UTC)
Ωραίο άρθρο. Ως προς το όνομα, το Καρτέσιος είναι καθαρά επικρατέστερο και ειδικά στα βιβλία. Στο ιντερνέτ βρίσκεται βεβαίως και το Ντεκάρτ αλλά ακόμα και εκεί το Καρτέσιος υπερισχύει 4 προς 1. Παρεμπιπτόντως το Γκουγκλ δίνει 24.000 αποτελέσματα στο Ντεκαρτ και όχι 104.000. 
Γενικότερα νομίζω πως "διαμάχη" υπέρ ή κατά της Ελληνοποίησης μπορεί να υπάρξει όταν ο "εξελληνισμός" ή η απλογράφηση είναι πρόσφατη, ακούγονται περίεργα, δεν έχει επικρατήσει κ.ο.κ. Σε μερικές περιπτώσεις όμως αυτή η διαμάχη απλά δεν υφίσταται. Αν αρχίσουμε να αναθεωρούμε και τα κύρια ονόματα όπως αυτό εδώ τότε ετοιμασθείτε γιατί θα πρέπει να ασχοληθούμε και με τον Λόρδο "Μπίρον", τον "Ναπολεόν", τον "Εράσμους"... και πολλούς άλλους.
--Φίλιππος Α.Δ, (συζήτηση) 18:26, 19 Σεπτεμβρίου 2012 (UTC)
Καρτέσιος είναι καλύτερο κατά την ταπεινή μου γνώμη--188.62.185.147 14:22, 11 Δεκεμβρίου 2012 (UTC)
thread_title:  Ρενέ Ντεκάγτ ή Καρτέσιος; 

message: Δυσανάλογα μικρή η παρουσίαση του μαθηματικού του έργου. Ενώ το φιλοσοφικό αναπτύσσεται επαρκέστατα, το μαθηματικό περιορίζεται σε μία πρόταση και μάλιστα σε δευτερεύουσα συνεισφορά του. Αναφορά:  2A02:580:8BD5:6700:D4A3:809E:A410:F366 13:42, 10 Σεπτεμβρίου 2014 (UTC)
thread_title:  Σχόλιο 10-9-2014